202 m. \_\_\_\_ \_\_\_\_ d.

**ĮSIPAREIGOJIMAS DĖL KONFIDENCIALIOS INFORMACIJOS APSAUGOS**

1. **Potencialaus aukciono dalyvio duomenys:**
	1. Juridinio asmens pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Įmonės / asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Atstovo / fizinio asmens, vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Dokumentas, kurio pagrindu asmuo turi įgaliojimą pasirašyti šį įsipareigojimą juridinio asmens vardu:

|  |  |  |  |
| --- | --- | --- | --- |
| ☐ įgaliojimas | ☐ įmonės įstatai | ☐ vienasmenis atstovavimas | ☐ kita (*įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

* 1. Kontaktinis telefono nr. \_\_\_\_\_\_\_\_\_\_\_\_\_\_\_\_\_\_\_\_\_\_ El. pašto adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. **Konfidencialios informacijos sąvoka:**
	1. **Konfidenciali informacija –** rašytine, elektronine, vaizdine ar žodine forma pateikta visa ir bet kokia nevieša informacija bei duomenys, t.y. Skelbimas, Aukciono objekto techninė dokumentacija ir projektai, dėl Aukciono objekto sudarytos nuomos bei kitos sutartys ir bet kokie kiti su Aukciono objektais susiję dokumentai, taip pat bet kuri kita komercinė, finansinė, teisinė, techninė informacija arba duomenys, kurią Aukciono organizatorius ir/ar Pardavėjas perduoda ar atskleidžia Potencialiems aukciono dalyviams, nepaisant to, ar tokia informacija ar tokia medžiaga ar informacija buvo pažymėta kaip konfidenciali ar ne. Konfidencialiai informacijai yra priskiriamos visos su Aukciono objektu susijusių dokumentų kopijos, santraukos ir rezultatai, taip pat informacija apie vykusius pokalbius bei derybas dėl Preliminarios pirkimo-pardavimo sutarties ir Pirkimo-pardavimo sutarties sudarymo, įskaitant tų pokalbių bei derybų turinį.
	2. Konfidencialia informacija nelaikoma informacija, kuri:
		1. yra viešai prieinama, išskyrus tą atvejį, jei tokia informacija tapo viešai žinoma pažeidus šio įsipareigojimo sąlygas;
		2. savarankiškai ir teisėtai gauta iš trečiosios šalies netaikant jai jokių apribojimų dėl informacijos atskleidimo;
		3. Potencialiam aukciono dalyviui žinoma iki šio įsipareigojimo pasirašymo ir tokia informacija buvo gauta nepažeidus teisės aktų reikalavimų.
	3. Kilus abejonių ar tam tikra informacija yra konfidenciali Potencialus aukciono dalyvis privalo traktuoti ją kaip Konfidencialią informaciją, tol kol Pardavėjas ar Aukciono organizatorius (priklausomai nuo to, kas yra tokios informacijos savininkas) raštu patvirtins, jog tokia informacija nėra konfidenciali.
2. **Potencialus aukciono dalyvis, pasirašydamas šį įsipareigojimą dėl konfidencialios informacijos apsaugos (toliau – Įsipareigojimas), patvirtina ir sutinka:**
	1. Potencialus aukciono dalyvis vienašališkai įsipareigoja:
		1. neatskleisti, neperduoti ar kitokiu būdu neperleisti jokiems tretiesiems asmenims jokios Pardavėjo ir/ar Aukciono organizatoriaus turimos Konfidencialios informacijos ar jos dalies;
		2. imtis visų būtinų priemonių gautai Konfidencialiai informacijai saugoti;
		3. sužinojus apie bet kokį neteisėtą Konfidencialios informacijos, esančios jos žinioje, atskleidimą, dėti maksimalias pastangas siekiant užkirsti kelią bet kokiam tolesniam tokios informacijos atskleidimui;
		4. užtikrinti, kad Konfidenciali informacija būtų naudojama tik dalyvavimo Aukcione tikslu, t.y. siekiant Potencialiam aukciono dalyviui susipažinti su Aukciono objektu bei įvertinti informaciją apie Aukciono objektą, ir nebūtų naudojama jokiu būdu, kuris galėtų pakenkti Pardavėjo, Aukciono organizatoriaus ar kitų suinteresuotų asmenų interesams;
		5. nekopijuoti, neperrašinėti ar kitaip nedauginti, taip pat neplatinti Konfidencialios informacijos dokumentų;
		6. neatlikti ardymo ir (arba) dekompiliavimo, dekodavimo, atkūrimo, pertvarkymo ir (arba) atvirkštinės inžinerijos veiksmų atskleistos Konfidencialios informacijos ar kurios nors jos dalies, taip pat Pakvietime esančios specialios nuorodos prisijungimui prie aukciono atžvilgiu;
		7. jeigu su Konfidencialia informacija privalo būti supažindinti Potencialaus aukciono dalyvio darbuotojai ar kiti specialistai/patarėjai, Potencialus aukciono dalyvis įsipareigoja užtikrinti, kad Konfidenciali informacija būtų atskleista tik atitinkamus konfidencialumo įsipareigojimus sudariusiems Potencialaus aukciono dalyvio darbuotojams ar kitiems specialistams/patarėjams ir kad šie asmenys neatskleistų Konfidencialios informacijos jokiems tretiesiems asmenims.
	2. Potencialus aukciono dalyvis patvirtina, kad jam yra išaiškinta, jog jis turi teisę pagal imperatyvius teisės aktų reikalavimus teismo ar kitos kompetentingos institucijos reikalavimu atskleisti Konfidencialią informaciją – tik tą jos dalį, kuri minėtųjų institucijų reikalavimu turi būti atskleista. Potencialus aukciono dalyvis įsipareigoja iš anksto raštu tokiu atveju pranešti Pardavėjui ir/ar Aukciono organizatoriui apie Potencialaus aukciono dalyvio pareigą pateikti Konfidencialią informaciją jos reikalaujančioms institucijoms ir pagal galimybes bendradarbiauti su Pardavėju ir/ar Aukciono organizatoriumi, ginant Konfidencialios informacijos slaptumą apsaugos ar kitomis priemonėmis.
	3. Pardavėjo ir/ar Aukciono organizatoriaus reikalavimu visa Konfidenciali informacija, esanti Potencialaus aukciono dalyvio žinioje, turi būti nedelsiant Pardavėjo ir/ar Aukciono organizatoriaus pasirinkimu grąžinta Pardavėjui ir/ar Aukciono organizatoriui arba sunaikinta. Pardavėjui ir/ar Aukciono organizatoriui pareikalavus, Potencialus aukciono dalyvis įsipareigoja raštu patvirtinti, kad jis nepasiliko jokių Konfidencialios informacijos originalų ir/ar kopijų.
3. **Teisių išimtinumas:**
	1. Potencialiam aukciono dalyviui pateikiama Konfidenciali informacija lieka išskirtine Pardavėjo ar Aukciono organizatoriaus nuosavybe ir jokia šio Įsipareigojimo nuostata negali būti traktuojama kaip suteikianti Potencialiam aukciono dalyviui teises į Konfidencialią informaciją ar bet kurią jos dalį.
4. **Teisių ir pareigų neperleidimas:**
	1. Potencialus aukciono dalyvis neturi teisės perduoti ar kitu būdu perleisti Įsipareigojimo ar jokios savo teisės ar pareigos pagal šį Įsipareigojimą ar su juo susijusios jokiai trečiajai šaliai be išankstinio rašytinio Pardavėjo ir/ar Aukciono organizatoriaus sutikimo.
5. **Įsipareigojimo galiojimas:**
	1. Šis Įsipareigojimas įsigalioja nuo jo pasirašymo dienos ir galioja 5 metus.
6. **Atsakomybė:**
	1. Potencialiam aukciono dalyviui, įskaitant ir trečiuosius asmenis, kuriems Konfidenciali informacija buvo perduota šiame Įsipareigojime numatytomis sąlygomis, pažeidus šio Įsipareigojimo nuostatas, jis privalo sumokėti Pardavėjui ar Aukciono organizatoriui 10000,00 ЕUR (dešimt tūkstančių eurų) dydžio baudą už kiekvieną Įsipareigojimo pažeidimo atvejį. Тuo atveju, jei dėl Įsipareigojimo pažeidimo Pardavėjas, Aukciono organizatorius ar kiti tretieji asmenys patyrė žalą, kuri didesnė nei šiame punkte nurodyta bauda, Potencialus aukciono dalyvis taip pat įsipareigoja atlyginti Pardavėjo, Aukciono organizatoriaus bei trečiųjų asmenų patirtus nuostolius (žalą), įskaitant teisines išlaidas, kiek jų nepadengia nurodyta bauda. Šiame punkte nurodyta bauda laikoma minimaliais Pardavėjo ir/ar Aukciono organizatoriaus nuostoliais, patirtais dėl Įsipareigojimo nevykdymo ar netinkamo vykdymo, kurių Pardavėjui ir/ar Aukciono organizatoriui įrodinėti nereikia.
7. **Kitos nuostatos:**
	1. Šiam įsipareigojimui taikomi Lietuvos Respublikos įstatymai.
	2. Visi ginčai tarp Potencialaus aukciono dalyvio ir Pardavėjo ar Aukciono organizatoriaus dėl Įsipareigojimo sudarymo, galiojimo ar vykdymo sprendžiami derybų keliu. Neišsprendus ginčo derybų keliu, ginčas turi būti sprendžiamas kompetentingame teisme Lietuvos Respublikoje.
	3. Potencialus aukciono dalyvis, pasirašydamas šį Įsipareigojimą, pripažįsta, kad Įsipareigojime numatyti Konfidencialios informacijos skleidimo apribojimai pagrįsti ir reikalingi su Aukciono organizatoriaus ir Pardavėjo veikla susijusios informacijos patikimumui ir saugumui užtikrinti.
	4. Pardavėjo, Aukciono organizatoriaus ar kitų trečiųjų asmenų nepasinaudojimas ar pavėluotas pasinaudojimas bet kokiomis šiame Įsipareigojime numatytomis teisėmis nereikš tokių teisių atsisakymo.

Potencialus aukciono dalyvis ar jo įgaliotas asmuo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)